Waterpolo: L-ewwel rebħa għal Ta' Xbiex Minn Cristian Muscat – ritratt: Dominic Borg Ta' Xbiex ………….7 Marsaxlokk ……..3 (2-1, 1-2, 2-0, 2-0) Ta' Xbiex ħasdu lil Mar­saxlokk meta għelbuhom bl-iskor ta' 7-3, biex b'hekk kisbu l-ewwel rebħa tal-istaġun li tagħtihom aktar kuraġġ meta t-team huma kompost minn bosta żgħa­żagħ. Kienet rebħa meritata għaż-żgħażagħ ta' Ta' Xbiex fejn min-naħa l-oħra, Mar­saxlokk, iddiżappuntaw bis-sħiħ fejn fost oħrajn kienu ferm traskurati fil- konklużjonijiet tagħhom. Għal Ta' Xbiex spikka ferm Daniel Rizzo li rreġistra poker personali. Ta' Xbiex rebħu l-ewwel sessjoni bl-iskor ta' 2-1 b'Daniel Rizzo jirreġistra doppjetta personali għalihom, bl-ewwel goal għalih jasal minn penalty. Sebastian Busuttil skorja l-uniku goal għax-Xlukkaj­ri. Marsaxlokk wettqu reaz­zjoni tajba u rebħu t-tieni sessjoni bl-istess skor li bih Ta' Xbiex trijonfaw fl-ewwel waħda jiġifieri dak ta' 2-1, bl-iskorers għalihom ikunu Luigi Mallia u Sebastian Busuttil. Raoul Greco minn pe­nalty wieġeb għat-team immexxi mill-coach Taljan, Christian Presciutti. Ta' Xbiex irritornaw għar-rebħ fit-tielet sessjoni fejn għamlu dan bl-iskor ta' 2-0 biż-żewġ goals għalihom jaslu minn Kieyan Borg u Daniel Rizzo. Dan sabiex Ta' Xbiex reb­ħu wkoll l-aħħar sessjoni bl-iskor ta' 2-0, bl-awturi tal-goals għalihom ikunu Daniel Rizzo u Jayden Cutajar it-tnejn minn pe­nalty.